Temeljem odredbi Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027., Kodni broj: SF.3.4.11.01.0003, „Reci to srcem II“ i članka 54. Statuta Udruge „Živim(o) Knin“, predsjednik Udruge Dragana Miličević objavljuje:

**OTVORENI TRAJNI JAVNI POZIV PRIPADNICIMA CILJANE SKUPINE ZA SUDJELOVANJU U PROJEKTU „ RECI TO SRCEM II“ U OKVIRU POZIVA NA DOSTAVU PROJEKTNIH PRIJEDLOGA „ZAŽELI – PREVENCIJA INSTITUCIONALIZACIJE“**

Ministarstvo rada, mirovinskoga sustava, obitelji i socijalne politike objavilo je Poziv na dostavu projektnih prijedloga „Zaželi – prevencija institucionalizacije“ čiji je cilj povećanje socijalne uključenosti i prevencija institucionalizacije ranjivih skupina osiguravanjem dugotrajne skrbi.

Odabranim projektom „Reci to srcem II“ Udruge Živim(o) Knin predviđeno je pružanje usluge potpore i podrške u svakodnevnom životu starijim osobama (65 i više godina) i osobama s invaliditetom (starijim od 18 godina), i to kroz organiziranje prehrane, obavljanje kućanskih poslova, održavanje osobne higijene i zadovoljavanje drugih svakodnevnih potreba, uz isporuku paketa kućanskih i osnovnih higijenskih potrepština.

**Pravo sudjelovanja u projektu imaju samo pripadnici ciljane skupine koji ispunjavaju slijedeće uvjete:**

**1. Osoba starija od 65 godina** koja živi u samačkom kućanstvu, te mjesečni prihodi ne prelaze iznos 120% od prosječne starosne mirovine prema HZMO sa mirovinskim stažem od 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i koja istovremeno ne koristi slijedeće usluge - usluga pomoći u kući, boravka, organiziranog stanovanja, smještaja te osobne asistencije koju pruža osobni asistent,

**2. Osoba koja živi u dvočlanom kućanstvu,** te mjesečni prihodi ne prelaze iznos 200% od prosječne starosne mirovine prema HZMO sa mirovinskim stažem od 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti i koja istovremeno ne koristi slijedeće usluge - usluga pomoći u kući, boravka, organiziranog stanovanja, smještaja te osobne asistencije koju pruža osobni asistent ,

**3. Osobe koje žive u višečlanom kućanstvu u kojem su svi članovi kućanstva pripadnici ciljnih skupina,** te mjesečni prihodi ne prelaze iznos 300% od prosječne starosne mirovine prema HZMO sa mirovinskim stažem od 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i koji istovremeno ne koriste slijedeće usluge -usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

**4. Osobe starije od 18 godina s invaliditetom trećeg ili četvrtog stupnja težine invaliditeta** koje žive u samačkom, dvočlanom ili višečlanom kućanstvu u kojem su svi članovi kućanstva pripadnici ciljnih skupina i koje istovremeno ne koriste usluge pomoći u kući, boravka, organiziranog stanovanja, smještaja, osobne asistencije koju pruža osobni asistent i čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**Popunjen Obrazac 1. Prijava na Otvoreni Javni poziv mogu podnijeti svi pripadnici ciljane skupine koji zadovoljavaju navedene uvjete, zajedno s dokaznom dokumentacijom kojom to potvrđuju:**

**Za osobe starije od 65 godina:**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,

2. Potvrda Porezne uprave o dohotku ili popunjen i potpisani Obrazac 2. Izjava o davanju privole za izdavanje Potvrde Porezne uprave,

3. popunjen i potpisan Obrazac 3. Izjava pripadnika ciljane skupine o broju članova kućanstva,

4. Potvrda/Izjava Hrvatskog zavoda za socijalni rad da osoba ne koristi slijedeće usluge – uslugu pomoći u kući, boravka, organiziranog stanovanja, smještaja, organiziranog stanovanja, osobne asistencije koju pruža osobni asistent ili Obrazac 4. Izjava o davanju privole za izdavanje Potvrde/Izjave HZSR.

**Za odrasle osobe s invaliditetom:**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,

2. popunjen i potpisan Obrazac 3. Izjava pripadnika ciljane skupine o broju članova kućanstva,

3. Potvrda o upisu u Registar osoba s invaliditetom ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti,

4. Potvrda/Izjava Hrvatskog zavoda za socijalni rad da osoba ne koristi slijedeće usluge – uslugu pomoći u kući, boravka, organiziranog stanovanja, smještaja, organiziranog stanovanja, osobne asistencije koju pruža osobni asistent, odnosno da roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj ili Obrazac 5. Izjava o davanju privole za izdavanje Potvrde/Izjave HZSR.

Popunjavanjem obrazaca koji se nalaze uz prilog ovog Javnog poziva za sudjelovanjem u projektu svaki zainteresirani pripadnik ciljane skupine upoznat je da se njegovi osobni podaci prikupljaju i obrađuju u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije postupka odabira, postupka dodjele bespovratnih sredstava i izvršenja ugovora o dodjeli bespovratnih sredstava te u svrhu provođenja vrednovanja provedbe Programa „Učinkoviti ljudski potencijali 2021. – 2027) te da se za druge potrebe neće koristiti.

**OBAVEZNO: Svi zainteresirani pripadnici ciljane skupine koji zadovoljavaju navedene uvjete iz ovog Otvorenog Javnog poziva obrasce za prijavu mogu preuzeti osobno u prostorijama Udruge Živim(o) Knin, Krešimirova 5, svakim radnim danom, od ponedjeljka do petka, najkasnije do 31. siječnja 2027. godine, i to u vremenu od 9:00 do 13:00 sati.**

Pripadnici ciljane skupine ulaze u projektnu aktivnost za cijelo vrijeme trajanja ovog Javnog poziv, a po zadovoljenju uvjeta propisanih Ugovorom o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027., Kodni broj: SF.3.4.11.01.0003, „Reci to srcem II“

**Preuzeti i ispunjeni obrasci mogu se predati svakim radnim danom, od ponedjeljka do petka, najkasnije do 31. siječnja 2027. godine, i to u vremenu od 9:00 do 13:00 sati, u prostorije Udruge Oživim(O) Knin, Krešimirova 5, ili putem adrese elektroničke pošte:** **ozivimoknin@gmail.com**

**Kontakt za dodatne informacije:**

**Nemanja Manojlović 09238338581**

**Voditelj projekta „Reci to srcem II“**

 **PREDSJEDNIK UDRUGE**

 **Dragan Miličević**